*APSTIPRINĀTS:*

*ar iepirkuma komisijas 2023.gada 19.jūnija*

*sēdes protokolu Nr.2*

**SIA “LDZ ritošā sastāva serviss” organizētās**

**sarunu procedūras ar publikāciju**

**„Lokomotīvju akumulatoru bateriju piegāde”**

(Identifikācijas Nr.RSSI-9.2./16/2023)

**Grozījumi Nr.1**

1. Izteikt sarunu procedūras nolikuma 1.4.1.punktu šādā redakcijā:

“1.4.1. piedāvājumu sarunu procedūrai **iesniedz līdz** **2023.gada 27.jūnijam, plkst.9.45,** SIA “LDZ ritošā sastāva serviss”, Turgeņeva ielā 21, 5.stāvā, Rīgā, Latvijā, LV-1050. Piedāvājumu iesniedz personīgi, ar kurjera starpniecību vai ierakstītā vēstulē. *Pasūtītājs pieņem arī ar drošu elektronisku parakstu sagatavotu piedāvājumu, taču pretendentam jāapzinās, ka šādā veidā netiek nodrošināta piedāvājuma satura neredzamība (konfidencialitāte), jo teksts var būt redzams uzreiz pēc atsūtīšanas. Pasūtītāja e-pasta sistēma nespēj nodrošināt to, ka piedāvājums tiktu atvērts tikai pēc piedāvājumā norādītā piedāvājumu iesniegšanas laika. Ja pretendentam elektroniska piedāvājumu iesniegšana ir ērtāka un tas apzinās visus riskus, kādi eksistē pie piedāvājuma iesniegšanas elektroniskā veidā. Piedāvājumu jānoformē atbilstoši nolikuma prasībām, tas jāparaksta ar drošu elektronisko parakstu un jānosūta uz nolikuma 1.3.punktā norādītās  pasūtītāja kontaktpersonas e-pasta adresi. Ja pretendents piedāvājuma datu aizsardzībai izmantojis piedāvājuma aizsardzību ar paroli, pretendentam ne vēlāk kā 10 minūtes pēc nolikuma 1.4.1.punktā minētā laika uz nolikuma 1.3.punktā norādīto e-pasta adresi jānosūta elektroniskā atslēga ar paroli aizsargātā dokumenta atvēšanai.*”

1. Izteikt sarunu procedūras nolikuma 1.4.2.punktu šādā redakcijā:

“1.5.2. piedāvājumu sarunu procedūrai **atver 2023.gada 27.jūnijā, plkst.10.00**, Latvijā, Rīgā, SIA „LDZ ritošā sastāva serviss”, Turgeņeva ielā 21, 5.stāvā.”

1. Izteikt sarunu procedūras nolikuma 1.6.2.punktu šādā redakcijā:

“1.6.2. piedāvājuma nodrošinājums jāiesniedz kredītiestādes izsniegtas garantijas veidā *(skat. arī formu sarunu procedūras nolikuma 4.pielikumā*) vai kā pretendenta naudas summas iemaksa pircēja bankas kontā: LV26RIKO0000084909460, banka: Luminor Bank AS Latvijas filiāle, bankas kods: RIKOLV2X, maksājuma mērķī norādot: *„Piedāvājuma nodrošinājums sarunu procedūrai ar publikāciju: „Lokomotīvju akumulatoru bateriju piegāde”.* Piedāvājuma nodrošinājuma maksai jābūt saņemtai (uzskatāmi redzamai pircēja bankas kontā) līdz piedāvājuma iesniegšanas brīdim ***līdz 2023.gada 27.jūnijam, plkst.10:00***. Ja piedāvājuma nodrošinājums tiek veikts kā pretendenta naudas summas iemaksa pircēja bankas kontā, pretendentam iesniedzot piedāvājumu, jāpievieno maksājuma uzdevums. Valūta, kādā nodrošinājuma devējs izmaksā pircējam piedāvājuma nodrošinājumu, vai pretendents veic piedāvājuma nodrošinājuma summas iemaksu, ir EUR.”

1. Izteikt sarunu procedūras nolikuma 1.7.1.apakšpunktu šādā redakcijā:

“1.7.1. piedāvājumu iesniedz slēgtā (aizlīmētā) iepakojumā (aploksnē), kurā ievieto piedāvājuma oriģināla un kopijas eksemplāru, uz tā norāda:

 “Piedāvājums sarunu procedūrai ar publikāciju “Lokomotīvju akumulatoru bateriju piegāde”. Neatvērt līdz 2023.gada 27.jūnijam, plkst.10.00” un adresē: SIA “LDZ ritošā sastāva serviss”, Turgeņeva ielā 21, 5.stāvā, Rīgā, Latvijā, LV-1050. Uz piedāvājuma iepakojuma (aploksnes) norāda arī pretendenta nosaukumu, pasta adresi, e-pastu un tālruņa numuru *vai piedāvājumu iesniedz elektroniskā formātā, parakstītu ar drošu elektronisko parakstu, nosūtot uz nolikuma 1.3.punktā norādītās pasūtītāja kontaktpersonas e-pasta adresi.*”

1. Izteikt sarunu procedūras nolikuma 4.1.punktu šādā redakcijā:

“4.1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko **vienas vienības cenu**\*.

Ja nolikuma 4.1.punktā minētais piedāvājums nav iesniegts par pilnu attiecīgās sarunu procedūras priekšmeta daļas apjomu, tad Pasūtītājam ir tiesības atlikušo nepieciešamo apjomu iegādāties no pretendenta, kurš piedāvājis sarunu procedūras nolikuma prasībām atbilstošu piedāvājumu ar nākamo zemāko katras sarunu procedūras priekšmeta daļas vienas vienības cenu.

**\* izvērtējot nerezidentu piedāvājumus,** pie pieteikumā norādītās vienas vienības cenas **tiek pieskaitīts Latvijas Republikā piemērojamais** dabas resursu nodoklis saskaņā ar Dabas resursu nodokļa likumu (<https://www.vid.gov.lv/lv/dabas-resursu-nodoklis>, https://likumi.lv/doc.php?id=124707) atbilstoši **Latvijas Republikā noteiktajām** dabas resursu nodokļa likmēm (<https://www.vid.gov.lv/lv/dabas-resursu-nodokla-likmes>).

1. Izteikt sarunu procedūras nolikuma 2.pielikuma Finanšu piedāvājuma tabulu šādā redakcijā:

\**Pretendenta sniegtā informācija (aizpilda pretendents, norādot konkrētu piedāvājuma cenu un summu).*

*\*\* Pretendents preces daudzumu var piedāvāt gan pilnā, gan nepilnā apjomā, ievērojot nolikuma 2.2.punktu.*

***Finanšu piedāvājums***

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. p.k.** | **Preces nosaukums** | **Preces tehniskais raksturojums, rasējums** | **Daudzums, komplekti\*\*** | **Vienības cena****EUR bez PVN** | **Dabas resursu nodoklis\***,kas iekļauts vienības cenā | **Preces svars / kg** (uzlādētas, uzpildītas arelektrolītu baterijas svars | **Summa****EUR bez PVN\*** |
| 1. |  |  |  |  |  |  |   |

**\**dabas resursu nodoklis tiek aprēķināts – 4.00 EUR bez PVN x uzlādētas, uzpildītas ar elektrolītu baterijas svars kilogramos.***